અહીં હજુ સ્વીકારાય છે રૂ.૫૦૦ અને રૂ.૧૦૦૦ની નોટો
બુધવાર, ડિસેમ્બર 12 2018, 20:52 Hrs(IST)
નવગુજરાત સમય | Publish Date: Jan 8 2018 11:37PM
કાઠમાંડુ:
-નેપાળના કેસિનોમાં ભારતીય ચલણમાં બંધ થયેલી નોટો હજુ ચાલે છે
-નેપાળ રાષ્ટ્ર બેન્ક અને RBI વચ્ચે જૂની કરન્સી અંગે નિર્ણય લેવાયો નથી
ભારતમાં નોટબંધીને એક વર્ષથી પણ વધુ સમય વીતી ચૂક્યો છે પરંતુ નેપાળમાં અત્યાર સુધીમાં ભારતીય કરન્સીને પરત કરવાની પ્રક્રિયા શરૂ કરવામાં આવી નથી. ભારત અને નેપાળની સૌથી મોટી બેન્કો, નેપાળ રાષ્ટ્ર બેન્ક અને રિઝર્વ બેન્ક ઓફ ઈન્ડિયાએ હજુ સુધી જૂની ભારતીય નોટો બદલવા અંગે કોઈ નિર્ણય લીધો નથી. આના કારણે નેપાળના કેસિનોમાં હજુ પણ Rs ૫૦૦ અને Rs ૧૦૦૦ની જૂની નોટોનો ઉપયોગ થઈ રહ્યો છે.
નેપાળમાં ભારતીય પ્રવાસીઓ નેપાળના કેસિનોમાં આ નોટો લઈને જાય છે. ત્યાં ૫૦૦ની નવી નોટ આપીએ તો ૮૦૦ નેપાળી નોટ અને ૫૦૦ની જૂની નોટ આપવાથી ૪૦૦ નેપાળી નોટ મળી જાય છે. કેસિનો અને ડાન્સ બારામં જૂની ભારતીય નોટોને આસાનીથી બદલી શકાય છે. કાઠમંડુમાં જ બે હજારથી વધુ કાયદેસર અને ગેરકાયદે ડાન્સ બાર્સ ચાલે છે.
જો કે, નેપાળમાં આ નોટોને ત્યારે જ બદલી શકાય છે જ્યારે તેના બદલે કોઈ કાઠમંડુના કેસિનોમાં મોટી રકમ લગાવે. આ ટોકનથી વ્યક્તિ નેપાળી કરન્સી કમાઈ શકે છે, જે પ્રક્રિયા કાયદેસર છે.
એક પત્રકાર આવા જ એક કેસનોની મુલાકાતે જતા તેને બિહારના એક નેતા તેમના સાથીઓ સાથે જોવા મળ્યા હતા. તેઓ કેસિનોમાં રમતા હતા ત્યારે થોડા કલાકોમાં જ લગભગ ૩ લાખ રૂપિયા ગુમાવી ચૂક્યા હતા. તેમણે પોતાના ડ્રાઈવર પાસે ભારતીય નોટો મંગાવી અને કેસિનોને આપી હતી.
આ જાણકારીથી એ સવાલ થાય છે કે આ કેસિનો જૂની ભારતીય કરન્સીનું આખરે શું કરશે? એક કેસિનોના માલિકે કહ્યું હતું કે ભારત સરકારે નેપાળ પાસેથી ભારતીય કરન્સી પરત લીધી નથી. જ્યારે ભારત આ નોટો માગશે તો કેસિનો પાસે જમા રકમ પણ નેપાળ ભારતને પરત કરી દેશે. તેનાથી નેપાળની પ્રાઈવેટ બેન્કો ખૂબ પૈસા કમાશે.